സുജേഷ് ഹരി

ഒരു മലയാള ഗാനരചയിതാവാണ് സുജേഷ് ഹരി. 2019 ൽ പുറത്തിങ്ങിയ സത്യം പറഞ്ഞാ വിശ്വസിക്കുവോ എന്ന സിനിമയിൽ രണ്ട് പാട്ടുകളെഴുതിക്കൊണ്ട് മലയാള സിനിമാ ഗാനരചനയിൽ തുടക്കം കുറിച്ചു. ഇതിൽ 'പുലരിപൂ പോലെ' എന്ന ഗാനത്തിന് 2019ലെ മികച്ച ഗാനരചനയ്ക്കുള്ള കേരള സംസ്ഥാന സർക്കാരിന്റെ അവാർഡിനർഹമായി. പാട്ടെഴുതിയ രണ്ടാമത്തെ സിനിമ കേശു ഈ വീടിന്റെ നാഥൻ ആണ്. സർവ്വകാല ഹിറ്റായ മറിമായത്തിന് അവതരണഗാനമെഴുതിക്കൊണ്ടാണ് ദൃശ്യമാധ്യമ രംഗത്തേക്ക് കടന്നു വരുന്നത്. തുടർന്ന് കോമഡി ഫെസ്റ്റിവൽ, ഗുലുമാൽ, സിനിമ ചിരിമ തുടങ്ങി അൻപതോളം ടിവി പരിപാടികൾക്കും സീരിയലുകൾക്കും അവതരണ ഗാനങ്ങളൊരുക്കി. അമിതാഭ് ബച്ചൻ അഭിനയിച്ച കല്യാൺ ജൂവലേഴ്‌സിന്റെ പരസ്യഗാനമുൾപ്പെടെ നിരവധി പരസ്യങ്ങൾക്ക് വേണ്ടിയും തൂലിക ചലിപ്പിച്ചു. കൗമുദി ചാനലിലെ അളിയൻസ്‌ എന്ന സിറ്റ്കോമിന് വേണ്ടി ഇടയ്ക്ക് തിരക്കഥകളൊരുക്കുകയും അഭിനയിക്കുകയും ചെയ്യുന്നു. 

 സ്വകാര്യ ജീവിതം 
കൊട്ടാരക്കര താലൂക്കിലെ പെരുകുളം ഗ്രാമത്തിൽ 1982 ലാണ് സുജേഷ് ഹരി ജനിക്കുന്നത്. അച്ഛൻ കല്ലൂക്കാല ജി.വിജയൻ പിള്ള, അമ്മ ബി.സരസ്വതിയമ്മ. ഭാര്യ ലക്ഷ്മി മക്കൾ ഋതു നിലാ, ദല നീഹാര.മക്കൾ രണ്ട് പേരും സിനിമാ-സീരിയൽ താരങ്ങളാണ്. സുജേഷ്‌ ഹരിയും  ഭാര്യയും സൈക്കോളജിസ്റ്റുകളായും സേവനമനുഷ്ഠിക്കുന്നു.  

 സിനിമകൾ 

 സത്യം പറഞ്ഞാ വിശ്വസിക്കുവോ, 
 കേശു ഈ വീടിന്റെ നാഥൻ
 ഈശോ
 കുരുതി
 സോമന്റെ കൃതാവ്
 മിണ്ടിയും പറഞ്ഞും 
 പകലും പാതിരാവും തുടങ്ങി പന്ത്രണ്ടോളം സിനിമകൾക്ക് വേണ്ടി ഗാനങ്ങളെഴുതി.

ജീൻസ് എന്ന സിനിമയിൽ ജാസി ഗിഫ്റ്റിനൊപ്പം പാടുകയും ചെയ്തിട്ടുണ്ട്.

 പുരസ്കാരങ്ങൾ 
. 2019 ൽ മികച്ച ഗാനരചയിതാവിനുള്ള കേരളസംസ്ഥാന ചലച്ചിത്ര അവാർഡ്

. 2020 ൽ മികച്ച സംഗീതപ്രതിഭയ്ക്കുള്ള മഴവിൽമനോരമ അവാർഡ്

. 2023 ൽ മികച്ച ഗാനരചയിതാവിനുള്ള കേരള വിഷൻ അവാർഡ്

വർഗ്ഗം:മലയാള ചലച്ചിത്ര ഗാനരചയിതാക്കൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1982-ൽ ജനിച്ചവർ